
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης στη θέση «Βα¬ 
σιλικά» του Δήμου Σαλαμίνας, Νομαρχίας Πειραιά. 

Κήρυξη ως αναδασωτέας δημόσιας δασικής έκτασης στη θέση 
«Ντούνι» της Κοινότητας Αμπελακίων Σαλαμίνας, Νομαρχίας 

Πειραιά.. 

Άρση αναδασώσεως από Τμήμα κηρυχθείσης εκτάσεως ως αναδα¬ 
σωτέας στη θέση «Δύο Πέτρες» Κοινότητας Σταυροπηγίου Ν. 

Μεσσηνίας. .'.. 

Κήρυξη ως αναδασωτέας έκτασης 0,750 στρεμμάτων στη θέση 
Καλάμι Συν/σμού Παυλόκαστρου της Κοινότητας Θέας του Νο¬ 
μού Αχαΐας. 

ΠΟΛΕΟΔΟΜΙΑ 

ΔΙΑΤΑΓΜΑΤΑ , 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Χα¬ 
λανδρίου (Ν. Αττικής). 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Α/346772 ΠΕ (1) 

Κήρυξη ως αναδασωτέας δημόσιας δασικής έκτασης στη-θέση «Βασι¬ 
λικά» του Δήμου Σαλαμίνας, Νομαρχίας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθρου 117 παρ. 3 του Συντάγματος της Ελλάδος, 
β) Των άρθρων 188-205 του Ν.Δ. 86/69 «περί Δασικού Κώδικος» 
& άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκεντρώσεως», σε 


συνδυασμό με τις διατάξεις του Ν.Δ. 532/1970 «περί συμπληρώσεως 
των διατάξεων περί διοικητικής αποκεντρώσεως» και του 709/1970 
Β. Δ/τος, που εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 
α) 160417/1180/8.7.1980 

, β) 182447/3049/24.9.1980 
γ) 141823/24.2.1983. 

3) Την πρόταση που υποβλήθηκε με την 4839/26.11.90 αναφορά 
2 του αρμόδιου Δασαρχείου Πειραιά, σχετικά με την κήρυξη ως αναδασω¬ 
τέας της κατωτέρω δασικής έκτασης, εμβαδού 297,5 τ.μ. που καλυ¬ 
πτόταν από σχίνα, αφάνες και έχει πεύκα και εκχερσώθηκε μερικώς 

2 από τον Γεώργιο Κων. Μανωλούκο κάτοικο Πειραιά — Σοφοκλέους 62. 

Επειδή η έκταση χρειάζεται προστασία για την επαναδημιουργία της 
δασικής βλάστησης που καταστράφηκε από την μερική εκχέρσωση 
^ κατά το διάστημα Μάρτιος 1990 μέχρι 31.5.1990 και η οποία θ’ απο¬ 
κατασταθεί με φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια που θα καταρτίσει το αρμόδιο Δασαρχείο Πει- 
' ραιά και δεν υπάρχει φιλοδασική επιτροπή για να γνωμοδοτήσει πάνω 
στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία για την επα- 
ναδημιουργία της δασικής βλάστησης, που εκχερσώθηκε μερικώς δη¬ 
μόσια δασική έκταση 0,9975 στρέμματα. 

Η έκταση αυτή, που βρίσκεται στη θέση «Βασιλικά» της περιφέρειας 
του Δήμου Σαλαμίνας, Νομαρχίας Πειράιά, καλύπτοταν από σχίνα και 
αφάνες και έχει σήμερα πεύκα και καταστράφηκε από το Μάρτιο 1990 
μέχρι 31.5.1990. 

Σχετικό το σχεδιάγραμμα με κλίμακα 1:500, το οποίο αποτελεί ανα¬ 
πόσπαστο μέρος της απόφασης αυτής και στο οποίο η έκταση φαίνεται 
με τα στοιχεία ΑΒΓΔΑ και με όρια: 

Ανατολικά: Δρόμος σε δημόσια δασική έκταση 
Δυτικά: Πευκόφυτος δημόσια δασική έκταση 
Βόρεια: Πευκόφυτος δημόσια δασική έκταση 
Νότια: Δρόμος σε δημόσια δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 16 Ιανουάριου 1991 
Ο Νομάρχης . 

ΠΑΝΑΓ. ΓΥΦΤΟΥΛΑΣ 

Αριθ. Α/346816 ΠΕ ... ' , (2) 

Κήρυξη ως αναδασωτέας δημόσιας δασικής έκτασης στη θέση «Ντοΰνι» 
της Κοινότητας Αμπελακίων Σαλαμίνας, Νομαρχίας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: 

α) Του άρθρου 117 παρ. 3 του Συντάγματος της Ελλάδος. 

β) Των άρθρων 188-205 του Ν.Δ. 86/69 «περί Δασικού Κωδικός» 
& άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκεντρώσεως», σε 
συνδυασμό με τις διατάξεις του Ν.Δ. 532/1970 «περί συμπληρώσεως 
των διατάξεων περί διοικητικής αποκεντρώσεως» και του 709/1970 
Β. Δ/τος, που εκδόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 

α) 160417/1180/8.7.1980 

β) 182447/3049/24.9.1980 

γ) 141823/24.2.1983. 

3) Την πρόταση που υποβλήθηκε με την 4945/4.12.90 αναφορά 
του αρμόδιου Δασαρχείου Πειραιά, σχετικά με την κήρυξη ως αναδασω- 
τές της κατωτέρω δασικής έκτασης, εμβαδού 8803 τ.μ. που καλύπτο- 
ταν από πεύκα, σχίνα, αγριελιές, ασπαλάθους κ.λπ. και εκχερσώθηκε 
από την Νικολέτα Ραυτοπούλου κάτοικο Πειραιά - Τρίτωνος 76 Π. 
Φάληρο. 

Επειδή η έκταση χρειάζεται προστασία για την επαναδημιουργία της 


δασικής βλάστησης που καταστράφηκε ολοσχερώς από εκχέρσωση 
κατά το χρονικό διάστημα Οκτώβριος 1989 μέχρι 7.9.1990 και η 
οποία θ’ αποκατασταθεί με φυσική αναγέννηση ή με πρόγραμμα τεχνη¬ 
τής αναδάσωσης, μέσα σε τρία χρόνια που θα καταρτίσει το αρμόδιο Δα¬ 
σαρχείο Πειραιά, και δεν υπάρχει φιλοδασική επιτροπή για να γνωμοδο- 
τήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία για την επα- 
ναδημιουργία της δασικής βλάστησης, που εκχερσώθηκε δημόσια δα¬ 
σική έκταση 8,803 στρέμματα. 

Η έκταση αυτή, που βρίσκεται στη θέση «Ντούνι» της περιφέρειας της 
Κοινότητας Αμπελακίων Σαλαμίνας, Νομαρχίας Πειραιά, καλύπτοταν 
από πεύκα, σχίνα, αγριελιές, ασπαλάθους κ.λπ. δασικά είδη και κατα¬ 
στράφηκε ολοσχερώς από Οκτώβριο 1989 μέχρι 7.9.1990. 

Σχετικό το σχεδιάγραμμα το οποίο αποτελεί αναπόσπαστο μέρος της 
απόφασης αυτής και στο οποίο η έκταση φαίνεται με τα στοιχεία Α1, 
Α16, Β1, Β2, Β3, Α1 και με όρια: 

Ανατολικά: Δημόσια δασική έκταση 

Δυτικά: Χωματόδρομος & οικισθείσα δημόσια δασική έκταση 

Βόρεια: Δασωθείς αγρός ιδίας. 

Νότια: Δημόσιά δασική έκταση καΓρέμμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 16 Ιανουάριου 1991 

Ο Νομάρχης 
ΠΑΝΑΓ. ΓΥΦΤΟΪΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 109 (3) 

Άρση αναδασώσεως από Τμήμα κηρυχθείσης εκτάσεως ως αναδασω¬ 
τέας στη θέση «Δύο Πέτρες» Κοινότητας Σταυροπηγίου Ν. Μεσση¬ 
νίας. 

Ο ΝΟΜΑΡΧΗΣ ΜΕΣΣΗΝΙΑΣ' 

Έχοντας υπόψη: 

1. Τις διατάξεις του Ν. 3200/1955 περί διοικητικής αποκέντρω¬ 
σης, όπως τροποποιήθηκε και συμπληρώθηκε μεταγενέστερα με το 
Ν.Δ. 532/70. 

2. Τις δ/ξεις του άρθρου 44 παράγρ. 3 του Ν. 998/79 «περί προ¬ 
στασίας των δασών και των δασικών εν γένει εκτάσεων της Χώρας». 

3. Τη δ/γή του Υπουργείου Γεωργίας αριθ. 160417/1180/ 
8.7.1980 «Οδηγίες για τις αναδασωτικές εκτάσεις». 

4. Τη γνωμοδότηση του Ν.Σ. του Κράτους 417/87 και τη δ/γή του 
Υπουργείου Γεωργίας αριθ. 86004/1637/ 4.6.97. 

5. Την απόφασή μας αριθ. 414/8.4.1981 με την οποία κηρύχθηκε 
αναδασωτέα, συνεπεία πυρκαϊάς, έκταση 410 στρεμμάτων στη θέση 
«Βελονάς, Καμαρινάκι, Δύο Πέτρες» περιοχής Κοινοτήτων Προσήλιου 
και Σταυροπηγίου Ν. Μεσσηνίας (Φ.Ε.Κ. 295/3.6.1981 Τεύχος Δ ). 

6. Την αριθ. 233/22.1.1991 αναφορά του Δασαρχείου Καλαμάτας 
με την οποία προτείνει την άρση της αναδάσωσης από τμήμα, της έκτα¬ 


σης των 410 στρεμμάτων, επιφάνειας 91,600 στρεμμάτων που βρίσκε¬ 
ται στη θέση «Δύο Πέτρες» Κοινότητας Σταυροπηγίου προκειμένου να 
χρησιμοποιηθεί για εκμετάλλευση λατομείου μαρμάρων. 

7. Την απόφασή μας αριθ. 108/22.1.1991 «Παροχή εγκρίσεως 
εκμετάλλευσης λατομείου μαρμάρων σε δημόσια δασική έκταση 
91,600 στρεμμάτων στη θέση «Δύο Πέτρες» Κοινότητας Σταυροπη¬ 
γίου, αποφασίζουμε: 

Αίρουμε την αναδάσωση από δημόσια δασική έκταση ενενήντα ενός 
στρεμμάτων και εξακοσίων τετραγωνικών μέτρων στη θέση «Δύο Πέ¬ 
τρες» Κοινότητας Σταυροπηγίου Νομού Μεσσηνίας για την χρησιμοποί¬ 
ησή της για εκμετάλλευση λατομείου μαρμάρων οριζομένης Βορείως με 
αγρό Ν. Βαβαρούτσου και αναδασωτέα δημόσια δασική έκταση, Ανατο- 
λικώς, Δυτικώς και Νοτίως με αναδασωτέα δημόσια δασική έκταση 
όπως φαίνεται στο συνημμένο τοπογραφικό διάγραμμα με κλίμακα 
1:5.000 και στοιχεία Α', γ, Β', δ, γ, β, α, Γ’, Δ', Α. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από της δημοσιεύαεώς της. 

Καλαμάτα, 23 Ιανουάριου 1991 

Ο Νομάρχης 
ΠΕΤΡΟΣ ΜΠΡΑΙΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 354 (4) 

Κήρυξη ως αναδασωτέας έκτασης 0,750 στρεμμάτων στη θέση Κα¬ 
λάμι Συν/σμού Παυλόκαστρου της Κοινότητας Θέας του Νομού 

Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Ελλάδος. 

2. Τις διατάξεις του Ν. 3200/55 περί διοικητικής αποκέντρωσης, 

όπως τροποποιήθηκε και συμπληρώθηκε μεταγενέστερα με το Ν.Δ. 
532/70. , 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και συγκεκριμένα: 

α) Του άρθρου 41 παρ. 1 

β) Του άρθρου 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την με αριθ. Ζα/160/26.1.84 απόφαση του Νομάρχη Αχαΐας, 
περί εξουσιοδότησης των προϊσταμένων των Υπηρεσιών να υπογράφουν 
με εντολή Νομάρχη, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της δασικής βλάστησης, που καταστράφηκε από παράνομη κα¬ 


τάληψη και εκχέρσωση από τον Χρίστο Σπήλιο Κηπουργό κατ. Πατρών 
τη δημόσια δασική έκταση για την οποία ισχύει το αριθ. 3683/32/ 
17.7.89 Π.Δ.Α. των 0,750 στρεμμάτων που βρίσκεται στη θέση Κα¬ 
λάμι περ. Συν/σμού Παυλοκάστρου της κοινότητας Θέας και προσδιορί¬ 
ζεται από τα στοιχεία Α,Β,Γ,Δ,Ε,Ζ,Η,Α όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της απόφασης αυτής 
και έχει όρια: 

Ανατολικά: Με δημόσιο πευκοδάσος, πρανές ρέμματος και πέρα πευ¬ 
κοδάσος. 

Δυτικά: Με αγρό ίδιου. 

Βόρεια: Με πρανές δρόμου Παυλοκάστρου - Βρετά και δημόσιο πευ¬ 
κοδάσος. 

Νότια: Με αγρό ίδιου. 

Η παρούσα ισχύει μετά τη δημοσίευσή της στην Κοινότητα Θέας 
σύμφωνα με το άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 17 Ιανουάριου 1991 

Με εντολή Νομάρχη 
Η Δασάρχης 
ΕΥΜ. ΠΑΝΤΑΖΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 5 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Χαλανδρίου 

(Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154), 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περίσυ- 
στάσεως Υπουργείου Χωροταξίας, Οικισμού και Περιβάλλοντος» (Α' 

57). 

5. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την 17715/1.2.1990 αίτηση των Δημητρίου Κανόνη, Μαριλύν 
Κανόνη, Γεωργίου Κανόνη και Σοφίας Κανόνη. 

7. Την 207/1990 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 42895/1990 απόφαση του Υπουργού Περιβάλλοντος, Χω¬ 
ροταξίας και Δημοσίων Έργων, για προέγκριση της σχετικής τεχνικής 
μελέτης, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 16.4.1986 Π. Δ/γμα (Δ' 492) από 
βαρυνόμενο (ρυμοτομούμενο) ακίνητο, που βρίσκεται εντός του ρυμοτο¬ 
μικού σχεδίου Δήμου Χαλανδρίου (Ν. Αττικής) επί των οδών Πολύδρο¬ 
σου και Ροδοδάφνης και για το οποίο έχει εκδοθεί ο 603/1989 σχετι¬ 
κός τίτλος δικαιώματος μεταφοράς συντελεστή δόμησης στο όνομα των 
Γεωργίου Κανόνη, Σοφίας Γεωργ. Κανόνη, Μαριλύν Λύντα Κάθριν Κα¬ 
νόνη και Δημητρίου Κανόνη, σε άλλο ακίνητο (ωφελούμενο), που βρί¬ 
σκεται εντός του ρυμοτομικού σχεδίου Δήμου Χαλανδρίου (Ν. Αττικής) 
και ειδικότερα επί της οδού Κυκλάδων αριθ. 10Γ, φερόμενο ως ιδιοκτη¬ 


σία Γεωργίου, Σοφίας, Δημητρίου και Μαριλύν Κανόνη, όπως το ωφε¬ 
λούμενο ακίνητο φαίνεται με στοιχεία Α,Β,Γ,Δ,Α στο σχετικό πρωτό¬ 
τυπο διάγραμμα, σε κλίμακα 1:200, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 85358/1990 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 129,15 τ.μ., που αντιστοιχεί σε 113, 45 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν κάλυψης: 480,30 τ.μ. 

β. Ποσοστό κάλυψης: 40% 

γ. Συντελεστής δόμησης: 1,17 

δ. Μέγιστο επιτρεπόμενο ύψος του ανεγερθησομένου κτιρίου, δέκα 
πέντε (15) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 85358/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

, Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του 603/1989 τίτλου στο όνομα των Δημητρίου Κα¬ 
νόνη, Μαριλύν Κανόνη, Γεωργίου Κανόνη και Σοφίας Κανόνη για το 
υπολειπόμενο και μη χρησιμοποιηθέν εμβαδόν 29,55 τ.μ. (143,00 - 
113,45 τ.μ.) από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

